Eva Merike Kangro-Pennar
Eva-Merike Kangro-Pennar (3. juuli 1950 Lund, Rootsi – 10. mai 1997 Põhja-Saksamaa) oli väliseesti ajakirjanik ja keeleteadlane. Ta töötas Lundi ülikooli soome-ugri keelte kateedris eesti keele õppejõuna. Detsembrist 1975 oli ta Münchenis Vabadusraadio ja raadio Vaba Euroopa eesti toimetuses, kus tegi kultuurisaateid ja oli toimetust koordineeriv sekretär, kuni sai 1985 toimetusjuhiks. 1988 siirdus ta saateanalüüsi osakonda. 1990 asus pere Rootsisse Båstadi. Eva-Merike Kangro-Pennar hukkus 10. mail 1997 autoõnnetuses Põhja-Saksamaal.